FOTO in VIDEO: Ljubezen po domače ~ Renato Lužar, 25 let, Nova vas

Renato Lužar je 25-letni avtomehanik iz Nove vasi. “Živi za danes, ne za jutri,” pravi, ko se pred in po službi ukvarja z delom na domači ekološki kmetiji. Rad ima preproste in delovne punce, ne škodi, če so tudi kanček divje, tako kot je on sam. Ljubezen mu pomeni vse, s pravo punco pa si želi tudi poroke in družine.

Renato se predstavi:

“Hodim v službo in delam na kmetiji. Imam super starše, dva brata, sestro in pet nečakov. Pred kratkim sem si kupil kobilo Gino, ki jo obožujem. Želim si poroke in rad bi si ustvaril družino. V mesto se ne bi nikoli preselil. Sem romantičen človek.

Prijatelji me kličejo Stru, po pesmi Bryana Adamsa – It’s true, ki mi je bila zelo všeč. Znam kuhati, najraje pa pečem na žaru, saj so pikniki moje področje. Rad se zabavam, igram nogomet in kolesarim.”

Najbolj zanimiva anekdota iz tvojega življenja je?

“Vsak vikend ena … Ravno zadnjič se je krava odvezala in pobegnila. Lovil sem jo po vasi, a obupal. Kasneje je sama prišla domov.”

Tvoja življenjska strast je?

“Delo na kmetiji, predvsem v gozdu.”

Piši Renatu na ona-on.com!
Kako bi opisal svojo kmetijo in kaj je glavna dejavnost s katero se ukvarjaš?

“Imamo ekološko kmetijo, na kateri se ukvarjamo pretežno z živinorejo. Je višje ležeča kmetija z lepim razgledom.”

Kako izgleda tvoj običajni delovni dan?

“Zjutraj grem v hlev, nato spijem kavico in odidem v službo. Ko se vrnem, me spet čaka delo na kmetiji.”

Ali si spremljal prvo sezono šova Ljubezen po domače in kaj ti je najbolj ostalo v spominu?

“Sem spremljal. Najbolj v spominu so mi ostale lepe dekline, ki se ne bojijo življenja na kmetiji.”

Kaj ti predstavlja sodelovanje v šovu Ljubezen po domače?

“Zdi se mi škoda, da je tako ‘fejst’ kmečki fant sam, zato sem se prijavil.”

Česa se v šovu najbolj veseliš in česa te je najbolj strah?

“Malo me je strah kamer, bojim se, da bom živčen. Najbolj pa se veselim punc in zabave.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Ne maram finih dam. Všeč so mi preproste, delovne punce.”

Katere od tvojih lastnosti bodo dekleta najbolj prepričale?

“Najbolj bo dekleta prepričalo to, da sem preprost, deloven in nič fin.”

Ali v odnosih slediš svojemu srcu ali stojiš z nogami trdno na tleh?

“Oboje, odvisno od situacije.”

Kako bi opisal svoj popolni zmenek?

“Moj popolni zmenek bi izgledal tako: sprehod v naravi, sledila bi večerja na nekem lepem mestu, vrtnice, penina, zvezdice, odejica, objemčki in poljubčki.”

Kaj ti pomeni ljubezen?

“Ljubezen mi pomeni vse. Da najdeš eno osebo, s katero si kot eno, se spoštuješ in dopolnjuješ. To je smisel življenja.”

Kakšen tip ženske ti bolj ustreza – divja tigrica ali plaha srnica?

“Prijatelji zame pravijo, da sem precej divji. Mislim, da bi bila ena divja tudi zame, rad imam take.”

Imaš kakšno sporočilo za vsa dekleta?

“Puncam ne bo žal, če me spoznajo.”

Vir: 24ur.com/renato-luzar